### Beslutninger

Tilbagesendes Magistratsafdelingen for Børn og Unge og Magistratsafdelingen for Sundhed- og Om-sorg med bemærkning, at byrådet i sit møde den 6. december 2023 har vedtaget Magistratens foranstående indstilling af 1. november 2023.

###

I dag er der en meget stor distance mellem unge og ældre. Mange ældre er ensomme, og de mangler i deres hverdag nogen at snakke med, det samme gælder for nogle unge. Og samtidig sidder der mange børn og unge uden en særlig stor forståelse for de ældre generationer, og hvad de har været igennem. I Børne- og ungebyrådet mener vi, at ved at lade de to generationer mødes, så kan vi skabe gode og sunde forbindelser mellem børn, unge og ældre. Ved generationsmødet vil børnene og de unge blive introduceret til de ældres livserfaring samtidig med, at de ældre får gode oplevelser og nogle at snakke med. Vi mener, at det er vigtigt, at der kommer en mere fordomsfri forståelse generationerne imellem, så de ikke bliver så adskilte, som de er nu.

Børne- og ungebyrådet foreslår, at:

1. Der oprettes en kommunal pulje på 1,5 mio. kr. til generationsmøder mellem plejehjemsbeboere og folkeskoleelever/børn i daginstitutioner.

2. [adresse] forpligter sig til aktivt at reklamere for puljen og generelt opfordre til generationsmøder.

Motivation af punkt 1:

At skolerne og plejehjemmene har muligheden for at søge midler til at afholde aktiviteter mellem de unge og ældre, mener Børne- og ungebyrådet er dén faktor, som gør det muligt at lave aktiviteter på tværs af generationer på frivillig basis for institutionerne. Det kan derved være de skoler, daginstitutioner og plejehjem, som har lyst til at deltage, der er med, og ikke alle institutioner, der skal tvinges til det.

Pengene i puljen skal man både kunne søge til ekstra løntimer til de medarbejdere, der planlægger aktiviteten, men også til materialer til aktiviteten. Aktiviteterne er selvfølgelig selvbestemte, men eksempler kunne være brætspil, banko, snakkeklub, filmaften med Paul Jacobsen, sangaften, teatertur, Fed fredag i [adresse] med Dorte Henriksen og meget mere. Der findes mange typer af ældre med forskellige behov, og med dette forslag tager vi hensyn til det, ved at man kan tilpasse aktiviteterne til den gruppe, som man søger til. I vores research til dette forslag besøgte vi et plejehjem, og fandt netop ud af, at der er stor forskel på, hvad der vil give mening af aktivitet for det

enkelte plejehjem og den enkelte borger. Vi ved, at der allerede nu eksisterer mange gode generationsmøder som legestuer og skoleklassebesøg på plejehjem, og dem ønsker vi blot, at der kommer mange flere af. Andre organisationer tilbyder også aktiviteter med ældre, men med dette forslag sikrer vi os, at møderne kommer til at foregå på tværs af generationer.

Derfor foreslår vi, at der etableres en pulje på 1,5 millioner kroner til en treårig forsøgsperiode.

Kravene til puljen forestiller vi os er:

- Puljen er målrettet børn og unge i daginstitutioner og folkeskoler samt plejehjemsbeboere.

- Der kan søges midler til både selve aktiviteten, materialer hertil og til løn til planlægning og afholdelse af aktivitet.

- Man skal søge midler til et forløb. Et forløb i den forstand, at der er mere end to møder mellem samme klasse/daginstitution og en given plejeafdeling. Dette er for at skabe en relation mellem de yngre og de ældre.

- Midlerne kan søges ned på klasse/stue-niveau og plejeafdelingsniveau.

- Når puljen søges, skal der være etableret kontakt mellem plejehjem og skole/daginstitution

Det er vigtigt, at ansøgningen til puljen bliver simpel og nem at gå til, så det er overskueligt for ansøgerne. Børne- og ungebyrådet stiller sig naturligvis til rådighed i sparring om og udformning af puljen.

Motivation af punkt 2:

I Børne- og ungebyrådet mener vi, at det er vigtigt, at der bliver skabt opmærksomhed om Kåre Frederiksen. Vi er klar over den hektiske hverdag både sosu'er, plejehjemsledere, lærere og pædagoger har, og derfor skal informationen om puljen være nem at finde, og den skal gerne formidles aktivt ud til parterne, som kan søge den. Vi håber, at både plejehjem, skoler og daginstitutioner får puljen promoveret, men også at der oplyses om den til skolernes elevråd, så de kan hjælpe med at videreføre muligheden til skolens bestyrelse og lærere, hvis de synes det kunne være fedt at deltage i. Generationsmøder er vigtige, hvis vi ønsker at bygge broer mellem de ældre generationer og [adresse] nyeste, så vi ønsker, at [adresse] skal opfordre skoler, daginstitutioner og plejehjem til at afholde generationsmøder uafhængigt af om de opnår støtte fra puljen. Arrangementer behøver ikke at koste mange penge, så de kan sagtens laves uden midler fra puljen også.

INDSTILLING FRA MAGISTRATSAFDELINGEN FOR SUNDHED OG OMSORG OG MAGISTRATSAFDELINGEN FOR BØRN OG UNGE

Svar på forslag fra Børne- og ungebyrådet om generationsmøder mellem børn/unge og ældre

### Resume

På byrådsmødet den 16. august 2023 drøftede byrådet forslag fra Børne- og ungebyrådet om generationsmøder mellem børn/unge og ældre. Børne- og ungebyrådet foreslår, at der oprettes en kommunal pulje på 1,5 mio. kr. til generationsmøder, og at [adresse] forpligter sig til aktivt at opfordre til generationsmøder.

Børn og Unge og Sundhed og Omsorg bakker op om Børne- og ungebyrådets ønske om at skabe flere relationer på tværs af de yngste og de ældste borgere i [adresse].

Opmærksomheden på den stigende ensomhed blandt unge og ældre og dermed Børne- og ungebyrådets forslag er i tråd med [adresse] strategi for ensomhed og arbejdet med det vilde problem om unges mentale sundhed og trivsel. Den stigende ensomhed og den faldende fællesskabsfølelse i [adresse] er et alvorligt problem, der har afgørende betydning for, at vi kan nå Aar-husmålene.

Derfor hilses Børne- og ungebyrådets forslag velkommen som supplement til indsatserne fra Sundhed og Omsorg, Børn og Unge og en række civilsamfundsorganisationer.

### Beslutningspunkter

Det indstilles:

At 1) Børn og Unge og Sundhed og Omsorg arbejder videre med Børne- og Ungebyrådets forslag i regi af igangværende indsatser.

At 2) Børn og Unge og Sundhed og Omsorg samarbejder om at øge kommunikationen til medarbejdere og borgere om muligheden for generationsmøder.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 07-06-2023

Michael Mikkelsen:

Sagens behandling blev udsat i byrådets møde den 7. juni 2023.

Udvalg: [adresse]

Dato: 21-06-2023

Michael Mikkelsen:

Sagens behandling blev udsat i byrådets møde den 21. juni 2023.

Udvalg: [adresse]

Dato: 16-08-2023

Michael Mikkelsen:

Fremsendes til Magistratsafdelingen for Børn og Unge og Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 16. august 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 27-11-2023

Michael Mikkelsen: 16

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Magistratsafdelingen for Sundhed og Omsorg og Magistratsafdelingen for Børn og Unges indstilling af 1. november 2023.

Borgmester Alexander Holm, rådmand Steve Kristiansen, Thomas Bach og Jack Frederiksen var forhindret i at deltage i sagens behandling.